সান্দ্রো দে আমেরিকা
রোবের্তো সানচেস-ওকাম্পো (স্পেনীয়: Roberto Sánchez-Ocampo; জন্ম: ১৯ আগস্ট, ১৯৪৫ - মৃত্যু: ৪ জানুয়ারি, ২০১০) বুয়েনোস আইরেসে জন্মগ্রহণকারী প্রথিতযশা আর্জেন্টিনীয় গায়ক ও অভিনেতা ছিলেন। সঙ্গীত জগতে তিনি সান্দ্রো/সান্দ্রো দে আমেরিকা (আমেরিকার সান্দ্রো), "হিতানো" (জিপসি) ও ‘আর্জেন্টিনার এলভিস’ নামে পরিচিত ছিলেন। লাতিন আমেরিকায় স্পেনীয় ভাষায় তাকে প্রথম রক সঙ্গীতশিল্পীরূপে আখ্যায়িত করা হয়ে থাকে।